Document ID: 31988R3914

31988R3914
L 347/54
SLUŽBENI LIST EUROPSKE UNIJE
14.12.1988.
UREDBA KOMISIJE (EEZ) br. 3914/88
od 14. prosinca 1988.
o analitičkim postupcima koji se koriste za utvrđivanje udjela suhe tvari, masti i šećera u proizvodima iz oznake KN 1905 90 30
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 3174/88 (2), a posebno njezin članak 9.,
budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere u vezi s analitičkim postupcima koji se koriste za utvrđivanje udjela šećera (iznos udjela saharoze, fruktoze, glukoze, laktoze i maltoze), suhe tvari i masti i u proizvodima iz oznake KN 1905 90 30;
budući da prevedene studije i istraživanja ukazuju da su analitički postupci navedeni u članku 1. ove Uredbe primjereni;
budući da stupanje na snagu ove Uredbe uključuje ukidanje Uredbe Komisije (EEZ) br. 2093/84 od 19. srpnja 1984. o analitičkim postupcima koji se koriste za utvrđivanje udjela suhe tvari, masti i šećera u određenim uobičajenim pekarskim proizvodima iz tarifnog broja 19.07 Zajedničke carinske tarife (3);
budući da su mjere predviđene u ovoj Uredbi u skladu s mišljenjem Odbora za nomenklaturu,
DONIJELA JE OVU UREDBU:
Članak 1.
Udio šećera (iznos udjela saharoze, fruktoze, glukoze, laktoze i maltoze), suhe tvari i masti i u proizvodima iz oznake KN 1905 90 30 utvrđuje se pomoću dolje određenih postupaka:
-
udio šećera (iznos udjela saharoze, fruktoze, glukoze, laktoze i maltoze): utvrđuje se tekućinskom kromatografijom visoke djelotvornosti (HPLC),
-
udio masti: utvrđuje se nakon hidrolize klorovodičnom kiselinom; tvari koje se mogu izlučiti petroleterom nakon hidrolize smatraju se mašću,
-
udio suhe tvari: utvrđuje se sušenjem reprezentativnog uzorka do konstantne mase pri 103 ± 2 °C.
Članak 2.
Ovime se Uredba (EEZ) br. 2093/84 stavlja izvan snage.
Članak 3.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. prosinca 1988.

Labels: 3
17
16